**Către**

**Invitație de participare la concursul de lucrări cu tema:**

***„Interacțiunea și comunicarea profesiilor juridice. Aspecte legale,  etice și deontologice”***

Potrivit hotărârii Consiliului UNBR din data de 17.07.2020, *Congresul Avocaților 2020 va avea ca temă principală:****„Interacțiunea și comunicarea profesiilor juridice. Aspecte legale,  etice și deontologice”.***

*Cu același prilej va fi organizat un****concurs de lucrări, în același spectru tematic****,* ***destinat tinerilor avocați (sub 30 de ani, inclusiv stagiari)****, la care cele mai bune lucrări vor fi recompensate cu premii în bani și se vor publica în revista „Avocatul”.*

*Cu titlu orientativ, propunem câteva teme care ar putea fi circumscrise temei principale:*

*1.        Exigențe ale comunicării instituționale și interinstituționale în domeniul justiției*

*2.        Aspecte specifice ale comunicării instituționale și ale comunicării individuale a avocaților*

*3.        Relaxarea reglementărilor privind publicitatea avocaților în contextul legii prin Legea nr. 25/2017 privind modificarea și completarea Legii nr. 51/1995 pentru organizarea și exercitarea profesiei de avocat. Limite deontologice*

*4.        Comunicarea ariei se competență a avocatului și comunicarea specializării*

*5.        Comunicarea profesioniștilor în domeniul judiciar:  similarități și diferențe deontologice*

*6.        Comunicarea electronică în justiție. Instanța digitală și dosarul electronic*

*7.        Tendințe de interprofesionalitate. Aspecte legale și deontologice. Este necesară o reglementare a interprofesionalității?*

*8.        Interacțiunea avocat client în raport cu evoluția digitalizării. Actualitate și perspective*

*9.        Interacțiunea avocatului cu mediul judiciar în contextul digitalizării. Efecte ale dematerializării procedurilor judiciare*

*10.    Reglementări privind comunicarea electronică între avocat și clientul aflat în detenție. Probleme legate de asigurarea confidențialității*

*11.    Procesele online. Tendințe internaționale și experimente naționale*

*12.    Comunicarea interprofesională în rețelele sociale. Beneficii și capcane*

*13.    Interacțiunea avocat client pe platformele de intermediere avocat client: reglementări incidente și aspecte deontologice*

*14.    Utilizarea platformelor online de intermediere avocat client. Riscuri și potențiale capcane pentru avocați*

*15.    Comunicarea avocatului în scopul promovării vs. scopul racolării de clientelă.*

*16.    Comunicare, promovare, publicitate vs racolaj (sunt noțiuni diferite asupra cărora deseori de face confuzie și ar trebui lămurite*

*17.    Raportul avocat client din perspectiva dreptului consumatorului*

*18.    Relația avocat magistrat în jurisprudența CEDO*

*19.     Ghidurile de bune practici privind comunicarea profesiilor juridice. Natură juridică și aplicare*

*20.    Comunicarea avocatului în mediul online*

*21.    Comunicarea instituțională în managementul crizelor (o amenințare importantă la adresa profesiei care poate avea consecințe negative dacă nu este tratată în mod eficient.)*

*22.    Modalități de răspuns instituțional față de atacuri asupra profesiei de avocat. Coordonarea comunicării UNBR cu Barourile*

*23.    Responsabilitatea socială a avocatului și implicarea în problemele comunității, ca formă de comunicare.*

*24.    Avocatura pro bono, ca formă de comunicare a avocatului*

*25.    Comunicarea instituțională a UNBR cu Parlamentul și Guvernul. Participarea la procesul legislativ.*

*26.    Comunicarea instituțională vs lobby*

Sub-temele de mai sus au, desigur, valoare orientativă. Autorii pot analiza teme conexe sau aspecte particulare ale acestora; condiția este ca tema lucrării să aibă legătură cu tema principală.

Cerințele editoriale principale privind articolele pentru concurs sunt următoarele:

-          Se vor utiliza caractere Times New Roman, corp de literă de 12 la 1,5 distanța între rânduri;

-          Se vor folosi diacritice (ă, â, î, ş, ţ).

-          Contribuția nu va depăși 10 (zece) pagini.

-          Sub titlul contribuției vor fi inserate:

* + Semnătura autorului, cu menționarea titlului profesional

o   un scurt rezumat (maximum 600 de semne), cuprinzând și cuvintele cheie; acesta va fi redactat în limba română și într-o limbă de circulație internațională: engleză sau franceză (în funcție de preferința autorului)

Odată cu articolul, autorul va trimite o fotografie de dată recentă.

Toate contribuțiile vor fi evaluate și selecționate de Comitetul de redacție al revistei „Avocatul”.

Termenul limită pentru transmiterea contribuțiilor este **20.08.2020**, la adresa de email: [congres2020@unbr.ro](mailto:congres2020@unbr.ro).  La rubrica „Subiect” se va menționa ”Articol pentru concursul de lucrari -  [*numele si prenumele autorului*] [*baroul*]”.

Articolele transmise anterior datei de **15 august 2020** și care vor fi selecționate vor beneficia de prioritate la publicare.

**Vă rugăm ca până la data de 1 august a.c. să ne informați cu privire la intenția de participare la concurs și titlul temei alese.**

**Instrucțiuni editoriale:** [**Link către ANEXA**](http://www.unbr.ro/wp-content/uploads/2020/07/Instructiuni-editoriale-220720.pdf)

**Av. dr. Traian Briciu**

**Președintele Uniunii Naționale a Barourilor din România**